Molestering by skool: Getal slagoffers styg - Maroela Media
Die getal leerders aan ŉ Gautengse laerskool wat glo daar deur ŉ veiligheidswag seksueel aangerand is, het weereens gestyg.
Daar is teen Maandag vermoed 54 kinders is aangerand. Teen Donderdag, ná ŉ ondersoek deur die polisie en Gautengse departement van onderwys van stapel gestuur is, het die departement gesê altesaam 83 kinders was glo slagoffers. Die departement het intussen gesê die syfer het tot 87 gestyg.
“Dit is teleurstellend om steeds sulke ontstellende inligting te ontvang van ons amptenare wat hard werk om die nodige berading by die skool te doen,” het Panyaza Lesufi, Gautengse LUR vir onderwys, gesê.
Maroela Media het vroeër berig die departement het die skoolhoof en bestuurspan van AB Xuma Primary School in Soweto Donderdag met onmiddellike inwerkingtreding afgedank nadat ŉ ondersoek oor seksuele aanrandings vandeesweek van stapel gestuur is.
ŉ Veiligheidswag van die skool is Maandag in hegtenis geneem in verband met die seksuele oortredings. Daar is aanvanklik vermoed 54 kinders is aangerand, maar dit het intussen aan die lig gekom dat altesaam 83 kinders glo slagoffers was.
Die veiligheidswag het Woensdag in die Protea-landdroshof verskyn en moet op 18 Oktober weer in die hof verskyn.
Lesufi sal Sondag met die ouers en voogde by die skool vergader.
AB Xuma Primary School Panyaza Lesufi
Beloning uitgeloof ná Ceres-plaasaanval
bosvarkie · 2 jare gelede
Samelewing word net sieker en sieker…. Wat word nou van daai kinders….?
Hoe is dit moontlik dat die man soveel kinders kon molesteer en niemand het agter gekom nie.
Ekse · 2 jare gelede
Ek sê nog steeds: hoe weet hulle? Kinders ondersoek? In die saal gevra ‘steek hande op’? Die ware getal gaan weer daal as jy my vra.
vra ek ok!!!
Hierdie betrokke skool se hoof het gese die kindertjies is aandadig daaraan.Sy wil net haarself beskerm en voel vere vir die kinders.Dis tog so duidelik as daglig!
En dan is die regering besig met n heksejag op funksionele, wit-skole. Kyk watter gemors gaan aan by die swart- skole.
Dis hoe dit is · 2 jare gelede
Baie tragiese voorval.
Dit laat mens wonder oor die waarheid van Regter Mabel Jansen se gevolgtrekking oor die siening van vrouens /meisies se status in hierdie kultuur.
Die onlangse Kurumanse Bothitong High School insident, waar 30 skooldogters deur onderwysers swanger gemaak is, o.a. onderstreep hierdie kulturele feit.
Die voorkoms van sulke insidente is baie wydverspreid in historiese swart skole.